CPF จัดโปรฯส่งท้ายปี 64 ยกทัพอาหารคุณภาพร่วมงาน “Money Expo 2021”
CPF จัดโปรฯส่งท้ายปี 64 ยกขบวนผลิตภัณฑ์อาหารคุณภาพปลอดภัย ในงาน Money Expo 2021 ระหว่างวันที่ 23-26 ธันวาคม 64 ตั้งแต่เวลา 10.00-20.00 น. ณ บูธ H5 ฮอลล์ 9 อิมแพ็ค เมืองทองธานี
23 ธ.ค. 2564

ดร.ภากร ปีตธวัชชัย กรรมการและผู้จัดการตลาดหลักทรัพย์แห่งประเทศไทย พร้อมด้วย นายสันติ วิริยะรังสฤษฎ์ ประธานจัดงานมหกรรมการเงิน ครั้งที่ 21 หรือ Money Expo 2021 และนางสาวภาคนี วิริยะรังสฤษฎ์ ประธานจัดงานร่วมฯ เยี่ยมชมบูธ บริษัท เจริญโภคภัณฑ์อาหาร จำกัด (มหาชน) หรือ CPF ที่ยกขบวนผลิตภัณฑ์อาหารคุณภาพ สะอาด ปลอดภัย มาให้นักลงทุนและผู้ร่วมงานได้อิ่มอร่อยจุใจ พร้อมแคมเปญสุดพิเศษส่งความสุขส่งท้ายปีมากมาย โดยมี นางพรรณินี นันทพานิช รองกรรมการผู้จัดการอาวุโส ด้านสื่อสารองค์กรและประชาสัมพันธ์ CPF ให้การต้อนรับ
โดยภายในงาน CPF ผนึกกำลัง บริษัทในเครือซีพี นำผลิตภัณฑ์อาหาร ขนมหวาน เครื่องดื่มเพื่อสุขภาพ และผลไม้ และเครื่องดื่มเพื่อสุขภาพ ได้มาตรฐานสากลและสามารถตรวจสอบย้อนกลับได้ทุกขั้นตอน ซึ่งทำการจัดโปรโมชั่นส่งท้ายปี 2564 อาทิ แบรนด์ซีพี ได้แก่ ไส้กรอก นักเก็ตไก่ เกี๊ยวกุ้งสับ เพียง 3 แพ็ก 100 บาท, สปาเก็ตตี้ไก่สับ และ คาโบนาร่า 2 แพ็ก 100 บาท, ดารัณ ขนมหวาน ซื้อ 2 แถม 1 เพียง 70 บาท, เครื่องดื่ม IMU, FRESH &amp; DEEP แบรนด์อินโน วี-เนส (Innoweness), CP Veg it up ซุปผักแท้ 100% มี 2 รสชาติ คือซุปฟักทองและซุปข้าวโพด, ธุรกิจห้าดาว (Five Star) อาทิ ไก่กรอบ ไก่ทอดเหลือ อกไก่รมควัน ไก่จ๊อ เต้าหู้ปลาหรือเป็ดทอดเยอรมัน และชา-กาแฟ จาก STAR coffee, ฮอทดอก เบอร์เกอร์ จากเชสเตอร์, เป็ดย่างอี้เหลียง พร้อมด้วย ซาลาเปาหลากหลายรสชาติ จากซินหมิง, ข้าวตราฉัตร รวมถึงผักและผลไม้สด จากสวนมหาลาภ ได้แก่ ทุเรียน เมล่อน กล้วยหอม กล้วยน้ำว้า ผักสลัดรวม ข้าวโพดหวาน ไข่ไก่สดปลอดสาร และน้ำผึ้งออร์แกนิค
ทั้งนี้สามารถร่วมสัมผัสความอร่อยผลิตภัณฑ์อาหารคุณภาพปลอดภัย ส่งตรงจากโรงงานของ CPF ได้ ในระหว่างวันที่ 23-26 ธันวาคม 2564 ตั้งแต่เวลา 10.00-20.00 น. ณ บูธ H5 ฮอลล์ 9 อิมแพ็ค เมืองทองธานี และสามารถร่วมชมงานมหกรรมการเงิน ครั้งที่ 21 (Money Expo 2021) ซึ่งปีนี้จัดขึ้นเป็นพิเศษเนื่องในโอกาส ครบรอบ 40 ปี จัดโดย วารสารการเงินธนาคาร ภายใต้แนวคิด “Future Wealth” โดยไม่มีค่าใช้จ่าย